cyanic-selkie/wikianc huggingface dataset:
Aerosmith av Aerosmith
Plateomslag
På det originale omslaget var songen «Walkin' the Dog» feiltrykt som «Walkin' the Dig». Då ei andre pressing av albumet vart gitt ut, vart denne feilen retta. Ein gong etter juni 1973, men før januar 1975 vart eit tredje omslag trykt. Dette har ein modifisert versjon av originalen, som berre består av biletet av bandmedlemmene, og legg til teksten «Featuring 'Dream On'» og fjernar biografiinformasjonen på baksida. Denne tredje pressinga er den mest tilgjengelege versjonen av LP-en. Cash Box listar ein Aerosmith II-utgiving (Columbia KC 32045) i utgåva 1. februar 1975. Ettersom dette katalognummeret stemmer overeins med ein dato frå juni 1973, er det mogleg at Columbia brukte dette nummeret for å identifisera «Featuring 'Dream On'»-omslaget, men heldt seg til det opphavlege KC 32005-katalognummeret på den faktiske utgivinga. I januar 1975 vart nyutgjevinga av Aerosmith med prefikset «PC», så det kan ha vore ei viss forvirring med omsyn til rett nummer. Då albumet vart gitt ut på nytt på CD i 1993 som ein ommastra versjon, vart det originale kunstverket brukt.
Turn to Stone
Kritikk
Zachary Curd i AllMusic kalla songen «i røynda ein kjærleikssong. «Turn to Stone» er orkestrert, computerisert, episk rockemusikk laga av Jeff Lynne». Songen vart òg omtalt av Donald A. Guarisco som skreiv «Denne dynamiske opningslåten frå Out of the Blue ere it god døme på korleis Electric Light Orchestra blandar strykar-baserte pop-melodiar med drivand rock and roll.»
I popkulturen
Songen vart nytta i Doctor Who-episoden «Love & Monsters» (2006), i lag med «Mr. Blue Sky» og «Don't Bring Me Down», som begge vart framført av karakterer i episoden.
Aerosmith av Aerosmith
Mottaking
Albumet vart ingen suksess då det vart gitt ut 5. januar 1973. Til vonbrotet til bandet vart det ikkje meldt i magasinet Rolling Stone. Dessutan gav Columbia ut Aerosmith samtidig med debutalbumet til Bruce Springsteen, som dei gjorde ein større marknadsføring for.. Kritikarar samanlikna bandet negativt med Rolling Stones og New York Dolls..
Turn to Stone
I popkulturen
Songen vart òg nytta i filmen Detroit Rock City.
Andre versjonar
Jeff Lynne spelte inn songen på ny i 2013 for eit samlealbum med andre nyinnspelte ELO-songar. Albumet vart gjeve ut som eit ELO-album.
Aerosmith av Aerosmith
Mottaking
I ei moderne melding for AllMusic skildra Stephen Thomas Erlewine Aerosmith som «eit sant amerikansk band, dei høyrest ut som om dei var det beste barbandet i den lokale byen din, og speler stygg, hard rock». Han rekna «Dream On» som «blåkopien for alle powerballadar» og albumet som ein verdig debut der den «slaskete bluesrock»-stilen deira er fullt til stades, men enno ikkje perfeksjonert som på neste album. Den kanadiske journalisten Martin Popoff skildra albumet som «rått, skittent og gjennomsyra av skitten integritet», men noterte at «kvar etterfølgjande utgiving høyrdest lysår framfor når det gjeld produksjon, låtskriving, modnad, alt».
I eit intervju til Classic Rock fortalde Guns N' Roses-gitaristen Izzy Stradlin: «Då eg voks opp i Indiana, elska eg faen meg Aerosmith. Røyk ein joint, lytt til den første plata.» Aerosmith vart rekna som ein stor innverknad på Guns N' Roses og bidrog til å forma stilen deira.
Medverkande
Aerosmith
Andre medverkande
Yep!
«Yep!» er ein rockeinstrumental skriven av Duane Eddy og Lee Hazlewood og framført av Eddy. Songen nådde 17. plassen på UK Singles Chart og 30. plassen på Billboard Hot 100 i 1959. Songen kom ut i 1959 på albumet hans Especially for You.
Imitasjon i geologi
Imitasjon eller etterlikning i gemmologi vert mellom anna brukt om billige glas-, plast- og steinmateriale som ser ut som verdifulle smykke- eller edelsteinar. Edelsteinar som er framstilt kunstig eller syntetisk vert likevel ikkje rekna som imitasjonar, men heller ei eiga gruppe ved sida av dei naturlege edelsteinane.
David O'List
David «Davy» O'List er ein engelsk rockegitarist, vokalist og trompetist. Han har spelt i musikkgruppene The Attack, The Nice, Roxy Music (før han vart erstatta av Phil Manzanera) og Jet (erstatta av Ian Macleod). Han var ei kort stund vikar i Jethro Tull og Pink Floyd.
Peder Eriksson Borgen
Peder Eriksson Borgen var ein norsk lærar, gardbrukar og stortingsmann frå Verdal i Nord-Trøndelag.
Far hans var gardbrukar på Tryggstad i Verdal. Sjølv var han skulehaldar i tolv år. I 1824 kjøpte han garden Borgen i heimbygda og var gardbrukar der i lang tid. Han var medlem av heradsstyret, forlikskommissær 1848-65, sparebankdirektør og hadde fleire andre kommunale verv.
Prøysenhuset
Prøysenhuset er eit kulturhus og museum på Rudshøgda i Ringsaker kommune i Innlandet. Museet ligg i skogen rett på oversida av husmannsplassen Prøysen og Præstvegen, der diktaren Alf Prøysen voks opp. Hovuddelen i museet er ei permanent utstilling som fortel historia om livet og forfattarskapen hans Alf Prøysen. Utstillinga «Musehullet» gjev ei oppleving av korleis det er å vera så liten som ei teskei. Her er alt mykje større enn den besøkende. Kvart år arrangerer Prøysenhuset «Prøysenfestivalen Blåklokkevikua».
Peder Eriksson Borgen
Borgen var 3. representant på Stortinget 1836 og omframstortinget 1836-37 frå Nordre Trondhjems amt. Han var medlem av næringskomiteen.
Prøysenhuset
Prøysenhuset, teikna av arkitektfirmaet Snøhetta AS, vart gjeve i gåve frå Arthur Buchardt til Ringsaker kommune i samband med 100-årsjubileumet for Alf Prøysen i 2014, og erstatta det opphavlege Prøysenhuset frå 1997.
Peder Eriksson Borgen
Han døydde på garden sin i Verdal i 1874.
The Blues Alone
The Blues Alone er eit bluesalbum av John Mayall frå 1967, der han spelar alle instrumenta sjølv, utanom trommene, som vart spelt av Keef Hartley. Slik sett var dette det første «soloalbumet» til John Mayall, dvs. utan Bluesbreakers. Det var eitt av tre album av John Mayall i 1967, eller fire om ein reknar med forskjellig artist-albumet Raw Blues. Dette albumet kom ut på Ace of Clubs, ein etikett under Decca Records, for å skilje det frå eit vanleg Mayall-album.
Design og plateomslag vart gjort av John Mayall sjølv. Kommentarane i omslaget vart skrivne av John Peel.
Fylkesveg 357 i Oppland
Fylkesveg 357 i Oppland går mellom Tretten og Vedum i Øyer kommune. Vegen er 6,2 km lang.
Landa
Landa er ein fortidslandsby i Forsand kommune i Rogaland fylke, nokre km sør for munningen av Lysefjorden. Med utgangspunkt i funn av spor av nesten 250 hus frå bronsealder og jernalder, har ein skapt på nytt litt av dei miljøa som fanst her for nesten 3000 år sidan og framover, mellom anna leirklinte bronsealderhus og ein tømra gildehall frå folkevandringstida.
The Thoughts of Emerlist Davjack
The Thoughts of Emerlist Davjack er debutalbumet til det engelske rockebandet The Nice, gjev ut i 1968. Det vert ofte rekna som eit av dei første albuma innan progressiv rock.
Albumet vart marknadsført med ein sampler med kommentarar av John Peel, som sa følgjande: «1967 var eit rart år for popmusikken med grupper som eksperimenterte med nye lydar og hoppa av og på vogna i svimlande fart. Dei kalla seg sjølv latterlegee namn og angra på det eter kort tid. The Nice kom saman i eit tomrom og vil vere her når dei andre er i pantomime i Wolverhampton.»
Plateomslaget vart fotografert av Gered Mankowitz, og syner bandmedlemmane utan skjorter, men innpakka i cellofan.
Johan Schjefloe
Johan Kristian Schjefloe var ein norsk lærar, gardbrukar og stortingsmann frå Sparbu i Nord-Trøndelag.
The Thoughts of Emerlist Davjack
Bakgrunn
På den originale plata vart alle komposisjonane tilskrivne «Emerlist Davjack»; medan spesifikke låtskrivarar seinare var oppførte på seinare utgåver.
Johan Schjefloe
Far hans var gardbrukar på Seim i Sparbu og styrar av eit verk. Schjefloe var skulehaldar i Sparbu frå 1809, frå 1814 var han også gardbrukar på farsgarden. Han var medlem av heradsstyret 1838-50, ordførar 1838-42. Vidare var han forlikskommissær 1841-45 og kyrkjeverje i 29 år, samt vaksinatør i over 20 år. Schjefloe representerte Nordre Trondhjems amt på Stortinget 1824-28 og 1833-37. Både i 1824 og 1827 var han medlem av komiteen for jordbruk og fedrift. I 1833 var han medlem av komitear vedkomande gasjar, pensjonar, budsjett og skattestell, medan han i 1836 var med i budsjettkomiteen og på omframstortinget 1836-37 om utreiarlova av 1824.
The Thoughts of Emerlist Davjack
Bakgrunn
På Windsor Jazz & Blues Festival i 1967 sa songaren Jackson at songen «Flower King of Flies» handla om Beatles-medlemmen Paul McCartney. «The Thoughts of Emerlist Davjack» vart nytta som bakgrunnsmusikk for barne-TV-serien «The Tyrant King», regissert av Mike Hodges og skriven av Trevor Preston for Thames Television, frå London Transport-boka til Aylmer Hall. Serien var i seks delar og inneheldt òg musikk av The Rolling Stones, The Moody Blues og Pink Floyd.
Johan Schjefloe
Ved valet til 1830-stortinget vart det hindra at han vart vald.
The Thoughts of Emerlist Davjack
Bakgrunn
Albumet vart av magasinet Classic Rock plassert på lista over «50 album som bygde progrocken».
Medverkande
med:
Johan Schjefloe
Schjefloe døydde på garden sin i Sparbu i 1853.
Båtshake
Båtshake (norrønt bátshaki) er ei stong med krok og spiss i eine enden som blir brukt på båtar og skip til å halda fast, hala inn, skyva frå eller henta noko opp frå sjøen.
Båtshaken er laga av ei rund stong som tradisjonelt var av tre med beslag i eine enden. I nyare tid er det blitt vanlegare å laga han av aluminium. Kroken kan vera av metall eller i nyare tid plastikk.
Ein båtshake bør også ein butt ende for å kunne skyva frå når båten forlet brygga. Ein kan også ho ha eit tau festa i han så ein ikkje mistar haken.
Motivet i kommunevåpenet til Jondal kommune var tre båtshakar.
Tiæring
Tiæring, eller femkneiping, er ein robåt med fem par årer. Tiæringar kunne vera spissgatta, eller dei kunne ha akterspegel, som tendringane og vengbåtane.
Edu Marangon
Edu Marangon er ein tidlegare brasiliansk fotballspelar.
Hadar Am
Hadar Am (hebraisk skrift הֲדַר עָם, tyder 'Nasjonssitrus') er ein moshav sentralt i Israel. Han ligg på Sharonsletta nær Netanya og høyrer til Heferdalen regionale kommune. I 2006 hadde han eit folketal på 494.
Bric de Rubren
Bric de Rubren (italiensk Cima Mongioia) er ein 3 340 meter over havet høg fjelltopp i Kottialpane, på grensa mellom departementet Alpes-de-Haute-Provence i Frankrike og provinsen Cuneo i Italia.
Romsdalsmuseet
Romsdalsmuseet er ei samling av museum i Romsdal. Kjernen i museet, det som i daglegtale blir oppfatta som Romsdalsmuseet, vart grunnlagt på Molde i 1912 av Peter Tønder Solemdal. I dag har Romsdalsmuseet fleire avdelingar rundt i Romsdal. Romsdalsmuseet på Molde har eit bibliotek, fleire fotosamlingar og Romsdalsarkivet.
Immersjonsmetode
Immersjonsmetode vert nytta for å avgjere brytningsindeksen til eit mineral. Små fragment av mineralet blir plassert i såkalla immersjonsvæsker med kjent brytningsindeks. Under mikroskopet vil ein sjå ei lyslinje, kalla Beckes lyslinje rundt mineralkorna. Ved å senke mikroskopbordet vil lyslinja røre seg inn i det mediet som har den høgaste brytningsindeksen. Konturane til kornet vil forsvinne når brytningsindeks til kornet er heilt samanfallande med væska sin.
Indeksmineral
Indeksmineral, kritisk mineral eller typomorft mineral er eit mineral som blir danna under spesielle temperatur- og trykkvilkår, og såleis er karakteristisk for ein særskild metamorfosegrad.
Termobarisk bombe
Ei termobarisk bombe inneheld normalt to sprengladingar; fyrst ei mindre, som spreier brenselet i lufta, deretter ei ny lading som tenner dette brennstoffet.
Utvikling
Dei fyrste forsøka med sprengning av slike bomber vart gjorde under andre verdskrig i 1944 av Tyskland under leiing av Mario Zippermayr. Under dei tyske prøvesprengningane var kolpulver nytta, blanda med flytande surstoff.
Bruk
Termobariske bomber har mellom anna vore brukt av Russland i Tsjetjsenia på 1990-talet og av USA under Irak-krigen og i Afghanistan. Den største nytta av slike bomber er mot mål som personell gøymde inne i fjellhôler, tunnelar og bunkerar utan dører på grunn av forsterka trykkbølge og på grunn av at alt surstoff vert oppbrukt i området.
Anything av Eric Burdon and The Animals
«Anything» er ein song av Eric Burdon & The Animals frå 1967. Han vart gjeven ut på det psykedeliske rockealbumet deira Winds of Change. Songen vart gjeven ut som singel og nådde 80. plass i USA.
Songen er skriven av Vic Briggs, Eric Burdon, Barry Jenkins, Danny McCulloch og John Weider.
I 1995 spelte Burdon inn songen på ny. Denne finst på Absolutely the Best (1999).
It's Over av Electric Light Orchestra
«It's Over» er ein song av Electric Light Orchestra (ELO) frå albumet Out of the Blue i 1977. Han var den siste singelen som vart gjeven ut frå albumet, og berre gjeven ut i USA, der han vart ein mindre hit. Orkesteret i byrjinga av songen er i røynda slutten av «Mr. Blue Sky» spelt baklengs.
B-sida til singelen var «The Whale», ein instrumental frå Out of the Blue.
I 2007 sampla hip hop-artisten og produsenten will.i.am delar av songen, og nytta han på opninga av songen «Over» på albumet Songs About Girls.
Brian Davison
Brian Davison, med kallenamnet «Blinky», var ein britisk trommeslagar, mest kjend som medlem av The Nice.
Ilvaitt
Ilvaitt eller lievritt er eit svart mineral som opptrer i skarn.
I Noreg er det kjent frå Grua på Hadeland, Fossum ved Skien og Nedre Eiker. Kjemisk sett er det eit silikat av kalsium og to- og treverdig jarn, CaFe2FeSi2O8OH, med rombisk eller monoklin symmetri.
Ilvaitt vart først skildra i 1811 på øya Elba og namnet kjem frå det latinske namnet ilva for øya.
Princess Anne-breen
Princess Anne-breen er ein isbre i Queen Elizabeth Range, som flyt frå området sør for Mount Bonaparte mellom Cotton Plateau og Bartrum Plateau og ut i Marshbreen. Han vart namngjeven av den nordlege geolog-gruppa frå New Zealand Geological Survey Antarctic Expedition (NZGSAE) (1961-62) etter prinsesse Anne, dotter til Elizabeth II av Storbritannia.
Tolværing
Tolværing, eller sekskneiping, er ein robåt med seks par årer. Tolværingar var store båtar og tunge å ro, så det vart segla når det var seglevind. Nokre kyrkjebåtar var tolværingar.
Radstadt
Radstadt er ein bykommune i distriktet St. Johann im Pongau i forbundslandet Salzburg i Austerrike. Kommunen har ei flatevidd på 60,8 km² og i kring 4 900 ibuarar.
Nær halvparten av ibuarane held hus i småbyen Radstadt, 858 meter over havet, ved nordbreidda av elva Enns. Dei andre landsbyane/grendene i kommunen er Schwemmberg, Löbenau, Höggen og Mandling.
Turismen er den heilt dominerande næringa i kommunen.
Skirennarane Josefa Frandl, Roswitha Steiner, Andreas Schifferer, Michael Walchhofer og Brigitte Obermoser er alle frå Radstadt.
Keef Hartley
Keith «Keef» Hartley var ein engelsk trommeslagar og bandleiar. Han fronta sitt eige band, kalla Keef Hartley Band eller Keef Hartley's Big Band, og spelte på Woodstockfestivalen. Han var sidan medlem av Dog Soldier og spelte med forskjellige artistar som Rory Storm, The Artwoods og John Mayall.
San Franciscan Nights
«San Franciscan Nights» er ein song frå 1967 framført av Eric Burdon and The Animals, med tekst og musikk av Eric Burdon, Vic Briggs, John Weider, Barry Jenkins og Danny McCulloch. Han var ei hyllest til San Francisco og den største hitten den nye inkarnasjonen av Animals hadde. Songen nådde førsteplassen i Canada, niandeplassen i USA og sjuandeplassen i Storbritannia.
Bandet skreiv songen sjølv, og tok eit standpunkt mot Vietnamkrigen. Songen opnar med ein kort parodi av Dragnet-temaet. Dette vert etterfølgd av ein munnleg introduksjon av Burdon «to the city and people of San Francisco, who may not know it but they are beautiful and so is their city,» og Burden bed europearane om å «save up all your bread and fly Trans Love Airways to San Francisco, U.S.A.,» slik at dei kan «forstå songen» og «for the sake of your own peace of mind».
B-sida til den britiske versjonen av singelen var «Gratefully Dead», ein referanse til det musikalske San Francisco-miljøet.
Andre versjonar
Andre artistar som har spelt inn eller framført songen er Sfinx, The Mops, Harpo og Vktms.
Dzikow-forbundet
Dzikow-forbundet (polsk konfederacja dzikowska) var ein militær organisasjon skipa i 1734 i Dzików (i dag ein forstad til Tarnobrzeg) av støttespelarane til Stanisław I Leszczyński under den polske arvefølgjekrigen, leia av Adam Tarło.
Parolen til forbundet var: «Kjemp med Sachsen og Russland for politisk sjølvstende frå Det polsk-litauiske samveldet og utfør politiske reformer.»
Forbundet vart slått.
Kjelder
''
Glückstadt
Glückstadt (dansk Lykstad) er ein by sør i den tyske delstaten Schleswig-Holstein. Han ligg i Holstein ved møtepunktet mellom nedre Elbe (Unterelbe) og bielva Rhin. Byen ligg rundt 36 km nordvest for Altona og 45 km nordvest for Hamburg, og er i dag del av storbyområdet Hamburg (Metropolregion Hamburg). Ved utgangen av 2010 hadde Glückstadt 11 498 innbyggjarar.
Byen blei grunnlagt som Lykstad av den dansk-norske kongen Kristian IV i 1617, som fekk myrområdet langs elva drenert. Han lova innflyttarar skattefritak og religionsfridom. Målet var å danna ein konkurrent til Hamburg, som var ein fri keisarby lengre oppe langs elva. Lykstad skulle vera ein uinntakeleg festning- og hamneby. Befestninga blei fullført i 1620. Slottet er i dag gjort om til museum. Glückstadt var del av Danmark fram til landet tapte Slesvig og Holstein i Den dansk-tyske krigen i 1864.
Glückstadt er stasjon på jernbanelinja mellom Itzehoe og Elmshorn. Han har ferjesamband over Elbe til Altendorf/Wischhafen. Byen er med i turistruta Deutsche Fährstraße og sykkelruta Elberadweg.
Industridiamant
Industridiamantar er diamantar til teknisk bruk som boring, sliping, skjering med meir. Både syntetiske og naturlege diamantar blir nytta.
Paul Hipp
Paul Hipp er ein USA-amerikansk skodespelar, songar, låtskrivar og filmskapar.
Hipp starta karrieren i off-Broadway-showet Rockabilly Road på West Bank Theater i New York City i 1987. Han vart då oppdaga av regissøren Abel Ferrara, og vart ein av dei faste skodespelarane i filmane hans i lag med ei gruppe skodespelarar som Christopher Walken, Harvey Keitel og Willem Dafoe.
Annenkovøya
Annenkovøya er ei øy vest for Sør-Georgia i det sørlege Atlanterhavet. Pickersgilløyane ligg sørvest for øya. Ho er 6,5 km lang og 650 meter høg og ligg 13 km sør for den sentrale kysten av Sør-Georgia.
Historie
Ho vart oppdaga i januar 1775 av ein britisk ekspedisjon under James Cook, som namngav ho Pickersgills Island etter løytnant Richard Pickersgill på ekspedisjonsskipet HMS «Resolution». Ho vart observert på ny i 1819 av ein russisk ekspedisjon under Fabian Gottlieb von Bellingshausen på «Vostok», som trudde han var den første som oppdaga øya og kalla ho Annenkovøya etter løytnant Mikhail Annenkov, som var offiser på ekspedisjonsskipet. Namnet Pickersgill har vorte nytta om ei øygruppe 18 km mot søraust — sjå Pickersgilløyane.
Natur
Annenkov er ei av få rottefrie øyar i Sør-Georgia. Og som Bellinghausen klaga over så finst det ikkje spor av vegetasjon på øya.
500 par vandrealbatross hekkar her.
Jorginho Putinatti
Jorginho Putinatti er ein tidlegare brasiliansk fotballspelar.
Annenkovøya
Natur
Det er berre lov å gå i land på øya med løyve.
Geologi
Det er ein av få stader i Sør-Georgia der det er funne fossil.
Intrusion Lake
Intrusion Lake er ein innsjø som er 300 meter lang og som ligg nord-nordaust for Olstad Peak sentralt på Annenkovøya. Han vart kartlagd av British Antarctic Survey i 1972–73 og fekk dette namnet på grunn av forma hennar er danna av fleire intrusjonar av andesitt på nordsida av innsjøen.
Fylkesveg 358 i Oppland
Fylkesveg 358 i Oppland går mellom Tretten og Tårstad i Øyer kommune. Vegen er 7,0 km lang.
Æring
Æring er den minste av dei vanlege robåtstorleikane, 4 – 4,5 m lang. Ordet kjem av at robåtstorleiken har berre eit par årer. Det er to storleikar æringar. Den eine har berre to band, og dirfor berre eit rom, medan den andre har tre band som ein færing, men det bakre rommet er berre ca. 50 cm langt.
Det er mulig at æringene er kome til i løpet av dei siste ca. 50 år, av ein trong ein mindre robåtar.
Adam Tarło
Adam Tarło var ein polsk adelsmann (szlachcic). Tarło var voivode i Lublin voivodskap frå 1736 og starost av Jasło.
Intaglio
Intaglio (italiensk, 'gravering' ) er ei nemning for smykkesteinar det er skore inn mønster i. Slike steinar vert nytta til segl eller som ornament.
Halvfjerderømming
Halvfjerderømming er ein robåt med 3 1/3 rom. Dei blir òg kalla «kobberomsbåt», «bunkeromsbåt», og i Vesterålen «stor færing», medan trønderane kallar dei «skottkneiping».
Ragotzkiebreen
Ragotzkiebreen er ein isbre i Britannia Range, kring 19 km lang, som flyt nordover langs vestsida av Mount Aldrich og saman med andre nordflytande isbrear som munnar ut i Hathertonbreen sørvest for Junction Spur. Han vart namngjeven av Advisory Committee on Antarctic Names (US-ACAN) etter Robert A. Ragotzkie, prosjektleiar for US Antarctic Research Program (USARP) si forsking av innsjøar i isfrie dalar. Han forska sjølv i Victoria Land i 1962-63.
Ragotzkie Icefall er eit isfall som er 2,5 nautiske mil (4,6 km) breitt i den austlege delen av Ragotzkiebreen i Britannia Range. Isfallet tilfører mykje is frå Ragotzkie til Alleybreen, som ligg i ein dal i aust. Han vart namngjeven av Advisory Committee on Antarctic Names (US-ACAN) i samband med Ragotzkiebreen.
Ingebjørg Kasin Sandsdalen
Ingebjørg Kasin Sandsdalen var ein norsk forfattar og gardkone frå Seljord. Ho skreiv tjue diktsamlingar og nokre romanar. Tru, glede og livskjensle er sentrale tema i forfattarskapen. Tekstane er både i form og innhald noko folkeviseaktige. Ho var gift med Halvor J. Sandsdalen og mor til Odd Jan Sandsdalen.
Liv og gjerning
Etter ein vinter på Sagavoll Folkehøgskule tok Ingebjørg Kasin seg arbeid hos kjøpmann Toralf Lindstøl i Seljord, der ho møtte Halvor J. Sandsdalen. Dei to inspirerte og kritiserte skrivinga til einannan. Frå 1938 dreiv dei farsgarden hans i Seljord, til dei i byrjinga av 1950-åra bestemte seg for å satse heiltid på skriving og forfattaryrket.
Forfattarskap
Ingebjørg Kasin Sandsdalen debuterte i 1950 med diktsamlinga Hjarta av jord, ei samling som fekk fin kritikk. I 1970 og -72 gav ho ut Hjarta og harpe og Erindrings bok, to prosaverk der ho skildrar ein sjølvopplevd barndom i ein lyrisk stil. Mange år seinare, 1989 og 1991, fylgde ho opp med sjølvbiografiane Med gullstøv under skorne og Frå eit hjartes ferdskrivar, også desse i ein poetisk prosa.
Firebandsverket om 1600-talspresten Zacharias Skancke, ein mann som arbeidde i Seljord i 56 år, må seiast å vere det sentrale arbeidet til Sandsdalen. Dei fire romanane; Linet blømer, Hr. Zacharias til Sillejord, Linpresten og Av Skancke-ætt kom ut i tida 1976-83. Til denne romanserien sette ho seg grundig inn i nær sagt alt som kunne fortelje noko om tida presten levde i, og om tilhøva i Seljord 350 år tilbake. Ho leita ikkje etter å dikte menneske med outrerte eigenskapar, ho skapte heilskap i pakt med det ettermæle som lever etter dei.
Minne frå oppveksten i Svartdal i Seljord er med i praktisk talt alt Ingebjørg Kasin Sandsdalen skreiv. Ho er opptatt av alt som veks, av årstidene og skiftande lys. Ved hjelp av konkrete ting som steinar og blomar, skyer og tre syner ho dei store linjene i menneskelivet. Av og til dukkar det opp uromoment i dette universet, utan at det rokkar ikkje ved verdsorienteringa hennar. Trua på det guddommelege, på Gud og at det er den krafta som gjennomstrøymer alt, pregar forfattarskapen.
Ymse
Sandsdalen var i 12 år med i den departementale salmebokkomiteen, og er representert i Norsk Salmebok med ein omsett salme.
Sandsdalen vart i 1965 tildelt Sunnmørsprisen for diktsamlinga Guds lampe. Langt seinare fekk ho i 1994 Jørgen Vikør-prisen for diktsamlinga Treblåsaren og i 1995 fekk ho målprisen.
Frå 1984 hadde ho kunstnarløn av Seljord kommune. Saman med ektemaken Halvor J. Sandsdalen vart ho i 1996 tildelt Kongens fortenestemedalje i gull.
Solmaksimum
Større solstormar går ofte føre seg under eit solmaksimum. Til dømes solstormen i 1859, som var den mest intense registrerte magnetiske stormen og er i stor grad rekna for å ha vorte forårsaka av ein solstorm av liknande proporsjonar.
Samisk lydhistorie
Samisk lydhistorie er historia til lydovergangane frå det finsk-samiske urspråket til dagens moderne samiske språk, ei historie som strekker seg over 2000 år. Lydhistoria er ein del av den allmenne samiske språkhistoria.
Hinnelabyrint
Hinnelabyrinten (av latin labyrinthus membranaceus) er ein struktur av væskefylte røyr og kammer i det indre øyret som inneheld sanseceller for balanse og høyrsle. Den ligg inni beinlabyrinten og har den same formen, men er mykje mindre og er delvis skild frå beinveggane av ei væske kalla perilymfe. Nokre plassar er den festa til veggane i hòla.
Samisk lydhistorie
Utviklinga til vokalane i første og andre staving har vore ulik, og framstillinga går dermed gjennom dei kvar for seg. Deretter går ho gjennom endringane for konsonantane. For kvart tilfelle går framstillinga gjennom utviklinga fram til moderne nord- og sørsamisk, med sideblikk til finsk. Metoden for å kome fram til dei ulike språkstega er samanliknande historisk språkforsking, slik det kjem fram basert på lydmønstra i lånord og felles arveord. Sentralt for rekonstruksjonen er ikkje å finne like ord i dei ulike språka, men ord som skil seg frå kvarandre på ein systematisk måte.
Hinnelabyrint
Hinnelabyrinten inneheld ei væske kalla endolymfe. Veggane i hinnelabyrinten er fôra med distribusjonar av likevektshøyrenerva. På innsida av vestibulum auris mistar hinnelabyrinten noko av forma til knokkelhòla, der den er samansett av to membransekkar, utriculus og sacculus.
Samisk lydhistorie
Framstillinga som følgjer bygger på ein 150 år lang tradisjon med komparativ samisk og finsk språkforsking.
Hinnelabyrint
I hinnelabyrinten finn ein sansecellene i det indre øyret, såkalla hårceller.
Det utdanningsvitenskapelige fakultetet ved Universitetet i Oslo
Det utdanningsvitenskapelige fakultet, òg kalla UV-fakultetet eller UV, er eit av åtte fakultet ved Universitetet i Oslo. Fakultetet driv fleirfagleg forsking og tilbyr utdanning i fagområde som har å gjere med skole, pedagogikk, spesialpedagogikk og utdanning. Fakultetet er delt opp i einingane Institutt for lærerutdanning og skoleforskning (ILS), Institutt for spesialpedagogikk (ISP), Pedagogisk forskningsinstitutt (PFI) og senteret InterMedia. Administrasjonen og einingane knytt til fakultetet held til i Helga Engs hus på Blindern, bortsett frå ILS som held til i Fysikkbygningen like ved.
Samisk lydhistorie
Vokalane i første staving
Vokalsystemet i finsk har endra seg relativt lite, samanlikna med utgangspunktet
Det utdanningsvitenskapelige fakultetet ved Universitetet i Oslo
Historie
Fakultetet blei oppretta 1. januar 1996, då tre institutt og eit senter blei samla i eit felles fakultet. Verksemda innanfor fagfeltet til fakultetet har likevel ein mykje lengre tradisjon ved Universitetet i Oslo. I 1907 blei Pedagogisk seminar etablert. Dette utvikla seg seinare til Institutt for lærerutdanning og skoleforskning. Pedagogisk forskingsinstitutt blei grunnlagt i 1938, då Helga Eng blei utnemnd til den første professoren i pedagogikk. Institutt for spesialpedagogikk har opphav i Statens spesiallærerhøgskole. Denne var frå starten i 1961 ein sjølvstendig institusjon, og blei først i 1990 underlagt Universitetet i Oslo. Senteret InterMedia blei etablert i 1998.
Samisk lydhistorie
Vokalane i første staving
Nordsamisk, på si side, har fått eit femvokalsystem (eit seksvokalsystem, med fremre /á/ i nokre dialektar), og fleire diftongar.
Vokalane i andre staving
For ur-finsk-samisk kan vi rekonstruere vokalsystemet for andre stavinga i ordet:
Systemet går så gjennom fire ulike fasar i utviklinga fram til moderne samiske språk, ein prosess som har vorte referert til som "den store samiske vokalendringa", ein prosess som har påverka alle dei samiske vokalane:
Resultatet blir dette systemet:
Den lange *ē blir deretter til i i nordsamisk og ie i sørsamisk.
Konsonantane i det finsk-samiske urspråket
For det finsk-samiske urspråket kan vi rekonstruere dette konsonantsystemet.
Sibilantane s, s’, š er bevart i dei mordinske og perimiske språka. I finsk har s og s’ vorte s, men š har vorte h. I samisk har s og š vorte s og s har vorte č. Sjå nedanfor for døme.
Konsonantane i moderne nordsamisk og finsk
Moderne samisk har eit konsonantsystem som skil seg lite frå utgangspunktet:
Ur-finsk-samiske høge korte vokalar
Ur-finsk-samisk kort /u/ har vorte til /o/ (dvs. ein kort å-lyd) i samisk:
I eldre finske lånord i samisk ser vi same vokalendringa: kumma < gopmi «under, spøkjelse», kuitenkin < goitge «likevel», kuva < govva «bilete», mutka < mohkki «sving», murhe < moraš «sorg». I yngre lån er det ikkje ei slik vokalendring, her tilsvarer finsk /u/ samisk /u/: kunnia > gudni «ære», kuru > gurra «søle», muistaa > muitit «hugse», mutta > muhto «men», runko > ruŋku «stamme», surkea > surgat «ynkeleg», uhata > uhkidit «truge».
Ur-finsk-samisk kort /i/ har vorte til /a/ i nordsamisk:
I gamle lånord frå finsk til samisk har vi den same lydovergangen: hinta > haddi «pris», silta > šaldi «bru», viha > vašši «hat».
I nyare lånord tilsvarer finsk /i/ samisk /i/: pila > billi «spøk», pistää > bistit «stikke», tila > dilli «tilstand», kirja > girji «bok», kirkko > girku «kyrkje», hirmu > hirbma «ofseleg», ilma > ilbmi «luft», ihme > imaš «under, rar», itää > ihtit «spire», niska > niski «nakke», risti > rista «kross», sitkeä > siŧkat «seig».
Ur-finsk-samisk kort /y/ har vorte /a, dvs. vorte urunda og gått gjennom same utvikling som /i/:
I gamle lånord har vi same lydovergang syntyä > šaddat «bli». Samisk har ikkje /y/, så i nyare finske lånord blir finsk /y/ til samisk /i/:
pysyä >	bissut «forbli», kypsyä > giksat «bli mogen», hylätä >	hilgut «forkaste», ymmärtää > ipmirdit "forstå.
Samanfatningsvis kan ein seie at dei høge vokalane har vorte låge vokalar, høg bakre runda /u/ har vorte midtre runda /o/, mens høg fremre urunda /i, (y)/ har vorte låg urunda /a/.
Ur-finsk-samiske midtre korte vokalar
Utviklinga av midtre ur-samisk-finske vokalar skil seg frå den for dei høge vokalane ved at den er avhengig av vokalkvaliteten i andre stavinga. Som det går fram av tabellen nedanfor blir ur-finsk-samisk *e i nordsamisk til a i ord som hadde fremre vokal *e i andre stavinga, men til ea i ord som hadde bakre vokal *a, *ᴖ i andre stavinga.
I eldre lånord blir *e til ea, uavhengig av vokalen i andre stavinga: terve > dearvvas «sunn», meri > mearra «hav», kerjetä > geargat «rekke, nå», henki > heagga «ande», heittää > heaitit «kaste, slutte», leski > leaska «enkje», neuvo > neavvu «råd», selkä > sealgi «rygg».
Ur-finsk-samisk *o blir til uo i ord som hadde fremre vokal *e i andre stavinga, men til oa i ord som hadde bakre vokal *a, *ᴖ i andre stavinga.
I eldre lånord blir *o til oa, uavhengig av vokalen i andre stavinga: pohja > boaššu «botn», toimi > doaibma «handling», hoppu > hoahppu «travelheit», loppu > loahppu «slutt», oppia > oappat «lære», osa > oassi «del», sopia > soahppat «høve».
Ur-finsk-samiske korte låge vokalar
Utviklinga av ur-finsk-samisk *ä er også avhengig av vokalen i neste staving.
Der vokalen i andre stavinga var *e vart *ä til ie, mens *ä foran *ä i andre stavinga vart til á. Nokre einskildord (som beaivi, nealgi fekk rotvokal ea trass i at vokalen i andre stavinga var *ä.
Ur-finsk-samisk *a skil seg frå *ä ved at den alltid blir til uo, uavhengig av vokalen i andre staving.
Ur-finsk-samiske lange høge vokalar
I det ur-finsk-samiske urspråket var det skilnad mellom lange og korte vokalar. Både lang og kort vokal er kort vokal i moderne samisk, men dei er ulike korte vokaler. Som vi såg ovafor blir kort ur-samisk-finsk *i og *u til samisk a og o. Ur-samisk-finske lang *i og *u blir derimot kort i og u i samisk. I finsk er desse vokalane lange.
Ur-finsk-samiske lange midtre vokalar
Ur-finsk-samiske midtre vokalar blir diftongert i både samisk og finsk, *ē til ie, og *ō til uo. Merk at t.d. estisk ikkje har gått gjennom den same overgangen, her heiter det keel, leem, meel, noor, soon.
Ur-finsk-samiske vokalar i andre staving
I andre stavinga hadde det ur-finsk-samiske grunnspråket fire vokalar, e, o, ä, ɑ. Desse har endra seg på ulikt vis i dei ulike språka. Vokalen *-e har vorte -a i nordsamisk, men -i i utlyd i finsk. I bøyingsstammen har -e halde seg, slik at finsk pilvi "sky" er pilven i genitiv. I sørsamisk har *-e halde seg, slik at dei tilsvarande formene for sørsamisk er balve, balven.
For final *-a har utviklinga vore motsett. Her har vokalen halde seg i finsk, men vorte *-i i både nord- og sørsamisk (diftongert til ie i sørsamisk). Final *-ä har utvikla seg som *-a.
Final *-o har halde seg i finsk men vorte heva til -u i nordsamisk, på same måten som final *-a.
Ur-finsk-samiske vokalar i andre staving i fleirstava ord
Det som er sagt over om vokalar i siste staving gjeld berre for tostava ord. For fleirstava ord har vokalane lenger ut i ordet ei heilt anna utvikling.
Kronologisk samanfatting
Det føljande oversynet samanfattar det som har vorte sagt ovafor, notert etter notasjonsskikken frå fonologisk teori.
Vokalendringane kan samanfattast i faser, slik:
1. endring: Høge fremre vokalar fell saman til midtre *ḙ: 2. endring: V[midtre] → V[låg] / _ C V[låg] 3. endring: Opne vokalar blir midre der andre staving har midtre V[open] → V[midtre] / _ C V[midtre] 4. endring *ɑ̈ > *ɑ̇, *ɑ → *o / _ C[open]
Endringar i konsonantsystemet
Det ur-finsk-samiske konsonantsystemet er repetert nedanfor.
Ur-finsk-samiske ordinitiale konsonantar
Initialt i ordet er dei fleste konsonantane dei same i moderne samisk som dei var i urfinsksamisk (uaspirert /p, t, k/ blir skrive b, d, g i nord-, lule og sørsamisk):
To grupper av konsonantar har hatt ei heilt anna utvikling, både i samisk og finsk, nemleg sibilantane og affrikatane. Ururalsk hadde tre sibilantar, *s, s, š. Alle tre er bevart i mordvinsk og i permiske språk. I finsk har s og s' falle saman til s, mens š har vorte h. I samisk har på si side s og š vorte s, mens s' har vorte č.
Utviklinga frå ur-finsk-samisk til moderne finsk og samisk kan bli sett opp på denne måten (jf. skjemaet til høgre):
I dag finst det både h og š i samisk, men dei er komme seinare, via lånord, eller det er onomatopoetiske ord. Døme på slike lånord er fi. sileä 'glatt' > šallat 'glatt' (gammalt lånord), šillju 'tun' (nyare lån), paha 'ille' > buošši (eldre lån), bahá (yngre lån). Eit døme på onomatopoetiske ord er šuvvat "å suse".
Sibilantar og affrikatar blir dermed viktige kriteria for å avgjere om ord er lånord eller ikkje, og om dei i tilfelle er gamle eller unge. Viss eit ord på h i finsk har h i samisk også, veit vi at det er lånt inn i samisk, jf. fi. hinta sm. háddi, 'pris'.
Ur-finsk-samiske konsonantar mellom vokalar
Mellom vokalar har konsonantsystemet gått gjennom store endringar i både finsk og samisk, på grunn av utviklinga av stadievekslingssystemet.
Konsonantane đ og ŋ er bevart etter trykksterk staving, der dei har forsvunne i finsk: sa. buođđu "dam" ~ fi. pato < urfi-sa. *paDo, sa. jiekŋa (urs. jieŋa) ~ fi. jää < urfi-sa. *jäŋe.
Ur-finsk-samiske konsonantar i final posisjon
...
Dei nordiske leikane
Dei nordiske leikane eller nordiska spelen var nordiske vintersporttevlingar som vart arrangerte sju gonger i tida 1901- 1926 av Sveriges centralförening för idrottens främjande. Kva for idrettsgreiner som stod på programmet, varierte noko mellom dei ulike arrangementa. Dei nordiske leikane er sett på som ein forløpar for dei olympiske vinterleikane.
Leikane skilde seg frå dei olympiske leikane både innan ideologi og program. Idrettsgreiner som sparkstyttingsløp og skeise-segling er døme på greiner i dei nordiske leikane som ikkje vart sette opp på programmet for dei seinare olympiske vinterleikane. Leikane vart prega av nasjonalistisk manifestering av nordisk kampglød og kultur. Dette såg ein att i valet av idrettsgreiner. Derfor fann ein òg plass for idrettsgreiner som ikkje vert knytt til vinteridrett, så som tradisjonell militæridrett og linjegymnastikk. I tillegg til idrettstevlingane vart det arrangert utstillingar og andre tilstellingar som skulle syne kva for kvalitetar Norden hadde vinterstid.
Leikane vart store folkefester som vekte merksemd også utanfor Norden. Utanlandske idrettsmenn vart inviterte til å delta, men det var mest svenskar som deltok.
Arrangørstader
Alle leikane utanom ein vart haldne i Sverige.
Haniel i Israel
Haniel (hebraisk skrift חַנִּיאֵל) er ein moshav sentralt i Israel. Han ligg på Sharonsletta nær Netanya og Kfar Yona og høyrer til Heferdalen regionale kommune. I 2006 hadde han eit folketal på 785.
Samisk lydhistorie
Ur-finsk-samiske konsonantgrupper
Dei vestlege samiske språka har gjennomgått denasalisering, dvs. nasal + klusil har vorte til lang klusil:
Haniel i Israel
Moshaven vart grunnlagd i 1950 av immigrantar frå Romania. Han vart grunnlagd på land som tidlegare hadde høyrt til den avfolka palestinsk-arabiske landsbyen Qaqun. Han vart kalla opp etter Haniel Ben Afud, ein leiar for Manasse-stamma (Fjerde mosebok 34:23).
Ulf Leirstein
Ulf Isak Leirstein er ein norsk politikar frå Framstegspartiet. Han vart vald inn på Stortinget frå Østfold fylke i 2005 og vald på nytt i 2009. Han var vararepresentant i perioden 2001–2005.
Leirstein var har hatt kommunale og fylkeskommunale verv sidan 1991. Han var varaordførar i Moss kommune frå 1999 til 2003, var formann i hovudorganisasjonen til FpU 1994–1995 og sit i sentralstyret til moderpartiet frå 2003.
Leirstein har utdanning innan marknadsføring. Han arbeidde som prosjektleiar ved Norsk Teknologisenter / Standard Norge 1996–2003.
Ramseierbreen
Ramseierbreen er ein bratt dalbre, 9 km lang, som flyt sørvest og ut i Byrdbreen like aust for Mount Rummage. Han vart namngjeven av Advisory Committee on Antarctic Names (US-ACAN) etter Rene O. Ramseier, som var glasiolog ved McMurdo- og Amundsen-Scott-stasjonen i 1960–61 og 1961-62.
Halvfemterømming
Halvfemtrømming er ein robåt med 4 1/2 rom. I Hålogaland blir dei òg kalla «kobberomsbåt», «skottkneiping» og «bunkeromsbåt», medan trønderane kallar dei «storfiring» eller «lestafiring», men i Innherred seier dei «halvfemtrømming».
Along the Navajo Trail
«Along the Navajo Trail» er ein country/popsong, skriven av Dick Charles (pseudonym for Richard Charles Krieg), Larry Markes og Eddie DeLange i 1945.
Det var tittelsongen til Roy Rogers-filmen Along the Navajo Trail i 1945. Songen vart òg nytta i filmen Don't Fence Me In same året då han vart sungen av Roy Rogers og Sons of the Pioneers. Medlemmar av Western Writers of America valde songen til ein av dei 100 beste Western-songane gjennom tidene. Hitversjonar av songen i 1945 vart spelte inn av Bing Crosby og The Andrews Sisters (innspelt 29. juni 1945) (andreplass); Gene Krupa (vokal av Buddy Stewart) (sjuandeplass) og Dinah Shore (sjuandeplass).
Songen er blitt spelt inn av mange andre artistar, som:
Veto
Veto (frå latin, 'eg forbyr') er ei spesiell form for stemme som har utsettande eller blokkerande effekt for ei slutning innanfor ei gitt ramme. Eit veto kan berre forhindra ei slutning, det kan ikkje forandra innhaldet i denne. Den som kan legge ned ei slik stemme har vetorett.
Prinsipielt finst det to slags veto:
Birdøya
Birdøya eller Bird Island er ei øy utanfor vestenden av Sør-Georgia og mellom dei ligg Bird Sound. Ho er 4,8 km lang og 800 meter brei.
Historie
Ho vart oppdaga i 1775 av ein britisk ekspedisjon under James Cook, som gav ho namnet på grunn av dei mange fuglane som var på øya.
Øya har vore ein stasjon for antarktisk forsking sidan 1963, og i dag ligg ein biologisk forskingsstasjon for British Antarctic Survey (BAS) ved Jordan Cove, med fire biologar. Hovudfokuset er økologi og bestanden av sjøfuglar og selar på øya.
DÅ argentinarane okkuperte Sør-Georgia i 1982 var det 15 britar andre stader i øygruppa som argentinarane ikkje kom til. Dei argentinske tapa i Grytviken hindra Argentina frå å ta resten av øya og basen på Birdøya og andre feltleirar vart verande under britisk kontroll.
Øya har i dag status som Site of Special Scientific Interest, så det er ikkje lov å gå i land her utan løyve.
Toppen av øya, Roché Peak, er kalla opp etter engelskmannen Anthony de la Roché som oppdaga Sør-Georgia i 1675.
Dyreliv
I tillegg finst det fleire hundretusen andre fuglar, inkludert bøylepingvin, sørgeorgiaspissand og sørgeorgiapiplerke. Av 31 hekkande artar på Sør-Georgia finn ein 27 her på Birdøya.
Øya er fri for rotter, i motsetnad til hovudøya i Sør-Georgia.
Kjelder
''
Tekstkorpus
For språkforskarar er tekstkorpus eit stort og strukturert sett av tekster (vanlegvis elektronisk lagra og prosessert), som er nytta som utgangspunkt for analysar av språk. Til støtte for analysen er orda i teksten ofte annoterte, det vil seia forsyna med opplysing om ordklasse, ordstamme eller faste vendingar. På grunnlag av dette analyserer ein den grammatiske strukturen i setningar. Bruksområde er omsetjing og taleattkjenning.
Seftonbreen
Seftonbreen er ein isbre som er kring 19 km lang, og som flyt inn i sørsida av Byrdbreen like vest for Rundle Peaks. Han vart namngjeven av Advisory Committee on Antarctic Names (US-ACAN) etter Ronald Sefton, ein forskar på ionosfæren, som overvintra ved Byrd-stasjonen vintrane 1962 og 1964.
Elektronisk bompengeinnkreving
Elektronisk bompengeinnkreving er ein måte å krevje inn bompengar på automatisk som eliminerer bilkø ved bomstasjonar. Noreg har vore ein pionér på dette området, og det vart fyrst etablert i Bergen saman med manuelle bomstasjonar i 1986. Kvar bil som passerer bomstasjonane, vert registrerte med noggrant tidspunkt ved elektroniske sensorar, og dei som ikkje har transponder i bilen, vert fotograferte med kjennemerke på bilen. Sidan vert ein faktura sendt til adressa som eigaren av bilen er registrert på. I Noreg er det AutoPASS-brikken som gjeld som transponder, og faktura vert òg send til bileigaren her, som regel med ein liten rabatt på prisen i høve til dei som vert fotograferte.
Siebe
Siebe er ei bygd i Kautokeino kommune, sør i Finnmark-området i Troms og Finnmark fylke. I Siebe ligg det ein butikk som heiter Siebehandel.
Mirny-stasjonen
Mirny (russisk Мирный, tyder fredfull) er ein russisk (tidlegare sovjetisk) forskingsstasjon i Antarktis, ved kysten av Davishavet i Australsk Antarktis. Han er kalla opp etter forskingsfartøyet «Mirny» med Mikhail Lazarev som kaptein under den første russisk antarktisekspedisjonen (leia av Fabian Gottlieb von Bellingshausen på «Vostok»).
Stasjonen opna 13. februar 1956 av Den første sovjetiske antarktisekspedisjonen. Han vart opphavleg nytta som hovudbase for Vostok-stasjonen som ligg 1400 km frå kysten, men denne funksjonen er no flytta til Progress-stasjonen. Om sommaren er det opp mot 169 menneske her fordelt på 30 bygningar, og om vinteren kring 60 forskarar og teknikarar. Middeltemperaturen på staden er –11 °C, og meir enn 200 dagar av året er vinden kraftigare enn 15 m/s.
Hovudforskingsområda er glasiologi, seismologi, meteorologi, observasjonar av polarlys, kosmisk stråling og marinbiologi.
Jakob Stålsson Velle
Jakob Stålsson Velle (Jacob Staalesen Velde) var ein norsk lærar, gardbrukar, ordførar og stortingsmann frå Beitstad i Nord-Trøndelag.
Velle var son av ein gardbrukar i Beitstad. Sjølv vart skulehaldar i omgangsskule frå 1821, frå 1831 til 1875 lærar i fastskule. Han kjøpte garden Nedre Velle i Beitstad og dreiv denne sidan.
Velle var medlem av det fyrste heradsstyret i Beitstad, han var ordførar i til saman 20 år i tida mellom 1837 og 1867. Han var forlikskommissær frå 1851 og i tida frå 1838 til 1876 var han valmann til alle stortingsval, på to nær.
Han vart sjølv kåra til stortingsmann for Nordre Trondhjems amt, og møtte på Stortinget 1848-54 og 1868-73. I 1848 var han medlem av desisjonskomiteen og adressekomiteen, heldt fram i desisjonskomiteen i 1851 og 1854. 1868-69 og 1871-73 var han medlem av Lagtinget og konstitusjonskomiteen, 1872-73 som sekretær i konstitusjonskomiteen.
Velle døydde 1877 på garden sin i Beitstad.
Fylkesveg 359 i Oppland
Fylkesveg 359 i Oppland går mellom Kvam og Stalsberg i Øyer kommune. Vegen er 4,1 km lang.
Dartford
Dartford er administrasjonsbyen i distriktet Dartford. Han ligg nordvest i Kent i England, 26 km søraust for sentrum av London.
Bysenteret ligg i ein dal som elva Darent renn gjennom. Den gamle vegen frå London til Dover kryssar elva her, derav namnet Darent + ford, som tyder vadestaden over Darent. Dartford vart ein kjøpstad i mellomalderen, men i dag hovudsakleg ein pendlarby for Stor-London.
Havatzelet HaSharon
Havazzelet HaSharon (hebraisk skrift חֲבַצֶּלֶת הַשָּׁרוֹן, tyder 'Sharonlilja') er ein moshav sentralt i Israel. Han ligg på Sharonsletta nær Natanya og høyrer til Heferdalen regionale kommune. I 2006 hadde han eit folketal på 280.
Moshaven vart grunnlagd i 1935 av immigrantar frå Polen. Ein trur ofte at han er kalla opp etter påskelilja (på hebraisk kalla Havatzelet HaHof). Men han er i røynda kalla opp etter Lily Freeman, kona til Aharon Freeman (som Beitan Aharon er kalla opp etter), ein leiar i World Zionist Organization i Canada og rådgjevaren til Yehoshua Hankin.
Thomas Meunier
Thomas Meunier er ein belgisk fotballspelar, som i 2018 spela for Paris Saint-Germain i fransk Ligue 1. Han har òg landskampar for Belgia. Meunier vart seriemeister i Belgia i 2016 med Club Brugge.
Ixiolitt
I Noreg er det funne i ein granittpegmatitt ved Tørdal i Telemark.
Elivélton
Elivélton er ein tidlegare brasiliansk fotballspelar.